Australian Grand Prix 1996

Australian Grand Prix 1996 oli Formula 1 -kauden 1996 ensimmäinen osakilpailu. Se ajettiin Australian Melbournessa uudella, järveä kiertävällä puistoradalla. Australian GP oli ajettu aiemmin vuosina 1985-95 Adelaiden kapealla katuradalla.

Kilpailun kulku

Aika-ajossa paalupaikan valtasi Williamsin kanadalaistulokas Jacques Villeneuve. Hänen tallitoverinsa Damon Hill otti toisen lähtöruudun. Eddie Irvine oli kolmas. Lähes kohtalokkaasta Adelaiden viime syksyisestä onnettomuudesta toipunut Mika Häkkinen starttasi viidennestä ruudusta. Mika Salo oli aika-ajon kymmenes. Kilpailu ajettiin aurinkoisessa säässä. Lähtövalot sammuivat. Villeneuve piti johtoasemansa myös startin jälkeen. Hill ei onnistunut yhtä hyvin. Hän joutui päästämään Ferrarit Michael Schumacherin ja Irvinen ohi ensimmäisessä mutkassa. Martin Brundlen kolmannen mutkan näyttävän ilmalennon jälkeen kisa kuitenkin keskeytettiin, ja autot ryhmittyivät lähtöruudukkoon uutta starttia varten. Uusi lähtö onnistui, ja kärjen järjestys säilyi muuttumattomana. Brundle kolaroi Pedro Dinizin kanssa jo kilpailun toisella kierroksella, ja joutui keskeyttämään. Häkkinen oli menettänyt yhden sijan, ja Schumacher oli päässyt Irvinen ohi. Rataa kierrettiin järjestyksessä Villeneuve, Hill, Schumacher, Irvine, Jean Alesi ja Häkkinen. Alesi yritti ohittaa edellä ajanutta Irvinea sillä seurauksella, että hän pyörähti ja rikkoi autoaan. Hän ajoi varikolle, ja jätti leikin kesken. Kierroksella 30 Villeneuve kurvasi ainoalle varikkopysähdykselleen. Hillin vuoro oli kaksi kierrosta myöhemmin. Hän ehti pysähdykseltään takaisin radalle juuri Villeneuven eteen. Tämä kuitenkin ohitti Hillin jo samalla kierroksella. Schumacherin kilpailu päättyi jarrujen pettämiseen ja ulosajoon kierroksella 33. Villeneuve oli ajamassa heti debyyttikisassaan uransa ensimmäiseen voittoon, mutta öljynpaineet olivat kohonneet joten hän sai käskyn hidastaa. Hill ajoi voittoon ja Villeneuve varmisti Williamsin kaksoisvoiton toisella sijallaan. Kolmas mies palkintokorokkeella oli Irvine. Myös molemmat suomalaiset keräsivät pisteitä. Häkkinen oli viides ja Salo kuudes.

 Tulokset 

 Sijoitus  Nro  Kuljettaja  Talli  Kierrokset  Aika/keskeytys  Lähtöruutu  Pisteet 1 5 20px Damon Hill Williams-Renault 58 1:32:50.4 2 10 2 6 20px Jacques Villeneuve Williams-Renault 58 +38.020 1 6 3 2 20px Eddie Irvine Ferrari 58 +1:02.571 3 4 4 4 20px Gerhard Berger Benetton-Renault 58 +1:17.037 7 3 5 7 20px Mika Häkkinen McLaren-Mercedes 58 +1:35.071 5 2 6 19 20px Mika Salo Tyrrell-Yamaha 57 +1 krs. 10 1 7 9 20px Olivier Panis Ligier-Mugen-Honda 57 +1 krs. 11   8 15 20px Heinz-Harald Frentzen Sauber-Ford 57 +1 krs. 9   9 16 20px Ricardo Rosset Footwork-Hart 56 +2 krs. 18   10 10 20px Pedro Diniz Ligier-Mugen-Honda 56 +2 krs. 20   11 18 20px Ukyo Katayama Tyrrell-Yamaha 55 +3 krs. 15   Kesk. 20 20px Pedro Lamy Minardi-Ford 42 Turvavyö 17   Kesk. 1 20px Michael Schumacher Ferrari 32 Jarrut 4   Kesk. 21 20px Giancarlo Fisichella Minardi-Ford 32 Kytkin 16   Kesk. 11 20px Rubens Barrichello Jordan-Peugeot 29 Moottori 8   Kesk. 8 20px David Coulthard McLaren-Mercedes 24 Kaasutin 13   Kesk. 17 20px Jos Verstappen Footwork-Hart 15 Moottori 12   Kesk. 3 20px Jean Alesi Benetton-Renault 9 Kolari (Irvine) 6   Kesk. 12 20px Martin Brundle Jordan-Peugeot 1 Kolari (Diniz) 19   Kesk. 14 20px Johnny Herbert Sauber-Ford 0 Onnettomuus 1. lähdössä 14   DNQ 22 20px Luca Badoer Forti-Ford   107% sääntö   DNQ 23 20px Andrea Montermini Forti-Ford   107% sääntö  

Lähteet

Luokka:Formula 1 -kausi 1996
Luokka:Australian Grand Prix